בניינים 
אנחנו יוצאים לרחוב בלילה לחפש לך בעצים עטלפים ; שעת סגירה עכשיו והעיר פורסת את מופעיה לאור הפנסים ; זוג מתנשק נשען על קיר של כרזות מקולפות ; חתולים ישנים על ספה שאתמול נזרקה בפינת הרחוב ; המדרכות עשויות ברזל והלילה נוצות צבועות ; החיים נעימים במידה שפוגעת ביכולת לאהוב ; אני אוהב שאת צוחקת כמו שבניינים קורסים ; אני אוהב שאת אוהבת כאילו אין עוד אף אחד אחר מסביב ; אנחנו יוצאים לרחוב בלילה לחפש לך בעצים עטלפים ; כשבעיני העצב מחדד את הפרטים ; אני אוהב שאת לא רואה את זה איתי ; יש מי שלוקחים את בדידותם לשדרות ; שתעשה צרכיה ותפגוש בבדידויות אחרות ; הכל גלוי לעין, אור בהיר ברחובות ; מעט מדי ערפל יש בעיר הזאת ; אני אוהב שאת צוחקת כמו שבניינים קורסים... ; אחד משתין בכניסה לבניין משרדים מטופח ; מביט לשמיים שעוד תלויים בין הקומות ; ומסתובב, לא די במבט בשביל לחלום בעיר הזאת ; בשביל לראות כאן כוכבים צריך לפני הכל לכבות את האורות; 